ΓΡΑΠΤΗ ΕΡΩΤΗΣΗ E-0869/98 υποβολή: Hilde Hawlicek (PSE) προς την Επιτροπή (26 Μαρτίου 1998)

Θέμα: Ευρωπαοκή συνεργασία στον τομέα της εκπαίδευσης στη Νοτιοανατολική Ευρώπη

Η Νοτιοανατολική Ευρώπη, τα «Βαλκάνια», είναι μια περιφέρεια ιδιαίτερα ευαίσθητη από την άποψη της πολιτικής ασφάλειας. Η συνεργασία στον τομέα της εκπαίδευσης μπορεί να ενισχύσει και να βελτιώσει τις προϋποθέσεις για την ειρήνη, τη σταθερότητα και τη δημοκρατία αλλά δεν μπορεί βέβαια να λύσει τα προβλήματα της πολιτικής.

Επειδή η ΕΕ είναι άμεσος γείτονας της εν λόγω περιφέρειας η Ευρωπαϊκή Ένωση έχει μία ιδιαίτερη ευθύνη έναντι των χωρών της Νοτιοανατολικής Ευρώπης. Λαμβάνοντας υπόψη την εν λόγω ευθύνη θα επιθυμούσα να υποβάλω τις κάτωθι ερωτήσεις:

1. Χρησιμοποιεί η Επιτροπή την ευρωπαϊκή συνεργασία στον τομέα της εκπαίδευσης ως σημαντικό μέσο για την επίτευξη μέτρων δημιουργίας εμπιστοσύνης στη Νοτιοανατολική Ευρώπη; Υπήρχαν ή προγραμματίζονται εκ μέρους της Επιτροπής δράσεις, διασκέψεις ή παρόμοια μέτρα για το εν λόγω θέμα;

2. Υπάρχει συντονισμός των διάφορων Γενικών Διευθύνσεων σε σχέση με μία κοινή αντιμετώπιση του θέματος της συνεργασίας στον τομέα της εκπαίδευσης (π.χ. ΓΔ XXII με Socrates και Leonardo 7 PHARE με την κατασκευή σχολείων και παρόμοιες ενέργειες καθώς και με το πρόγραμμα ECHO κλπ.);

Απάντηση του κ. Van den Broek εξ ονόματος της Επιτροπής (30 Απριλίου 1998)

1. Η Επιτροπή πιστεύει στη σπουδαιότητα της εκπαίδευσης και της επαγγελματικής κατάρτισης στο ότι συμβάλλουν στην αμοιβαία συνεργασία, στην ειρήνη και στην σταθερότητα στην περιοχή. Για το σκοπό αυτό, η Επιτροπή, με το πρόγραμμα Phare, παρέχει χρηματοδοτική στήριξη στο πρόγραμμα μεταρρύθμισης της ανωτάτης εκπαίδευσης Tempus, καθώς και στην επαγγελματική κατάρτιση μέσω του προγράμματος επαγγελματικής εκπαίδευσης και κατάρτισης. Η εφαρμογή του δεύτερου προγράμματος υπάγεται στην αρμοδιότητα του Ευρωπαϊκού Ιδρύματος Κατάρτισης στο Τορίνο σε συνεργασία με την Επιτροπή. Στη Βοσνία και στην Αλβανία έχουν εφαρμοστεί διάφορα σχέδια αποκατάστασης σχολείων.

Από το 1995, έχουν ήδη χορηγηθεί οι πόροι για την ανωτάτη εκπαίδευση του Tempus στην Αλβανία (1995-1999) (5 εκατ. ecu έχουν ήδη χορηγηθεί και ήδη εκταμιευθεί 7 προβλέπονται άλλα 700.000 ecu για το 1998), στη Βοσνία (1996-1998) (4 εκατ. ecu εκ των οποίων τα 1.5 εκατ. ecu πριν το Tempus), και στην πρώην Γιουγκοσλαβική Δημοκρατία της Μακεδονίας FYROM (1996-1997) (4 εκατ. ecu).

Ο γενικός στόχος του Tempus είναι να συμβάλει στην αναδιάρθρωση του συστήματος ανωτάτης εκπαίδευσης αυτών των χωρών πράγμα που σημαίνει ότι θα επανεξεταστεί η διδασκόμενη ύλη και θα μεταρρυθμιστεί η διαχείριση των ιδρυμάτων ανωτάτης εκπαίδευσης. Το πρόγραμμα Tempus επανεξετάζει προς το παρόν την προσέγγισή του ώστε να προσδιορίσει τον καλύτερο δυνατό τρόπο χρησιμοποίησης της ανωτάτης εκπαίδευσης ως το μέσο αντιμετώπισης των γεωπολιτικών και κοινωνικο-οικονομικών δυσκολιών που υπάρχουν στην περιοχή.

Σχετικά με την επαγγελματική εκπαίδευση και κατάρτιση, έχουν διατεθεί οι πόροι από το πρόγραμμα Phare για την Αλβανία (700,000 ecu για ένα σχέδιο που πρόκεται να λήξει στο τέλος του Μαΐου 1998), τη Βοσνία (σχέδιο 3,5 εκατ. ecu που βρίσκεται στο στάδιο εξέτασης) και τη FYROM (σχέδιο 2.8 εκατ. ecu που βρίσκεται επίσης στο στάδιο εξέτασης). Αυτό το πρόγραμμα επικεντρώνεται στην δευτεροβάθμια επαγγελματική εκπαίδευση και κατάρτιση και αναπτύσσει στρατηγική η οποία αναβαθμίζει το σύστημα κατά τέτοιο τρόπο ώστε οι φοιτητές προετοιμάζονται καλύτερα για τις διεθνείς και εθνικές αγορές. Εισάγει μία περιφερειακή προσέγγιση στο σύστημα και ενισχύει τους δεσμούς μεταξύ των εκπαιδευτικών ιδρυμάτων και των τοπικών κοινοτήτων και επιχειρήσεων.

2. Υπάρχει στενός συντονισμός στο εσωτερικό της Επιτροπής στη σύλληψη και στην εφαρμογή εκπαιδευτικών προγραμμάτων στην περιοχή.